Kapayapaan ng Westfalia

Ang Kapayapaan ng Westfalia () ay nagpapahiwatig ng mga kasunduang pangkapayapaan na nilagdaan sa bayan ng Osnabrück (15 Mayo 1648) at Münster (24 Oktubre 1648) na nagtapos sa Digmaan ng Tatlumpung Taon (1618-1648) sa Banal na Imperyong Romano at ang Digmaan ng Walumpung Taon sa pagitan ng Espanya at ng Republika ng Olanda.

Ang Kapayapaan ng Westphalia ay kinasangkutan ng mga kapangyarihang pinuno kabilang ang Emperador ng Banal na Imperyong Romano na si Ferdinand III ng angkang Habsburg, mga pinuno ng Kaharian ng Espanya, Pransiya, Suwesya, Republikang Olandes, mga Prinsepe ng Banal na Imperyong Romano, at mga punongbayan ng mga malalayang siyudad ng Imperyo at nag bigay daan sa dalawang kinalabasan:

 Ang paglalagda ng Kapayapaan ng Mṻnster sa pagitan ng Republika ng Olandes at Kaharian ng Espanya dako 30 Enero 1648, na ipinagtibay noong dakong 15 Mayo 1648.

 Ang paglalagda ng dalawa pang karadagang kasunduan dako 24 Oktubre 1648 na naglalaman ng:
 Kasunduan ng Mṻnster (Instrumentum Pacis Monasteriensis),para sa pagitan ng Emperador ng Banal na Imperyo at Pransiya, at ng kanilang mga kapanalig.
 At paglalagda ng Kasunduan ng Osnabruck, para sa pagitan ng Emperador, ng Banal na Imperyo, at Kaharian ng Suwesya at kanilang mga kapanalig.

Tinukoy ng ilang mga iskolar ng pang-internasyonal na relasyon ang Kapayapaan ng Westphalia bilang ang pinagmulan ng mga prinsipyong mahalaga sa modernong internasyonal na relasyon,  na sama-samang kilala bilang soberanyang Westphalia.  Gayunpaman, ang ilang mga istoryador ay nakipagtalo laban dito, na nagmumungkahi na ang gayong mga pananaw ay lumitaw noong ikalabinsiyam at ikadalawampu siglo na may kaugnayan sa mga alalahanin tungkol sa soberanya noong panahong iyon.

Mga sanggunian

Kategorya:Kasaysayan ng Europa
Kategorya:Kasaysayang militar